આપને જણાવી દઈએ કે, વિદેશપ્રધાનની જવાબદારી સંભાળતાની સાથે જ શાહ મહમૂદ કુરેશી ભારત મુદ્દે બોલવા દરમિયાન પરમાણુ બોમ્બની ધમકી પણ ઉચ્ચારી ચુક્યા છે. પાકિસ્તાની મીડિયાના જણાવ્યા મુજબ કુરેશીએ તેના ભાષણમાં ભારતના વિદેશપ્રધાનને સંબોધીને કહ્યું હતું કે, ‘અમે ફક્ત પાડોશી દેશ નથી પરંતુ પરમાણુ શક્તિ પણ છીએ’. જોકે આજે પાકિસ્તાનના વિદેશપ્રધાને તેની વાતોથી વિપરીત કશ્મીરને લઈને ચર્ચા અને શાંતિનો રાગ આલાપ્યો હતો.